Летото кога Хикару умре

Летото кога Хикару умре (, ) — манга напишана и илустрирана од Мокумокурен. Објавувањето започнало на веб-страницата Young Ace Up на издавачот Kadokawa Shoten во август 2021 г. Заклучно со декември 2025 г., поединечните поглавја на серијата се собрани во осум тома танкобон. Приказната го следи Јошики Цуџинака, младинец од селска Јапонија, кој открива дека неговиот пријател Хикару Индо е обземен од вонземско битие, што го принудува да се соочи со нивниот променет однос среде натприродни опасности.

Мокумокурен првично ја осмислил серијата додека учел за испити, а подоцна започнал да објавува цртежи на Twitter. Ова довело до тоа уредничкиот оддел на Young Ace Up да му пристапи на авторот со предлог за објавување на мангата преку нивната веб-страница. Аниме-адаптација во производство на студиото CygamesPictures се прикажувала од јули до септември 2025 г. Најавена е и втора сезона.

По објавувањето на првиот том, серијата доживеала голем критички и трговски успех. Првиот том бил продаден во 200.000 примероци за само три месеци, добивајќи пофалби од критичарите за приказната, уметничкиот стил и ликовите.SNSで話題沸騰中のホラー漫画『光が死んだ夏』、発売後わずか3か月で20万部突破

 Содржина 
Јошики Цуџинака и Хикару Индо се двајца младинци и другари од детството што живеат во едно мало место во селска Јапонија. И покрај тоа што имаат сосема спротивни карактери и различни хобија, тие одржуваат многу блиско другарство. Меѓутоа, еден зимски ден, Хикару е смртно повреден додека сам планинари во планините. Пред да умре, на него наидува таинствено и застрашувачко битие што го проголтува, преземајќи го неговиот физички изглед во процесот.

Овој „Хикару“ ги поседува сите чувства и спомени на изворниот дечко, но сепак останува посебно, туѓо битие — нешто што Јошики го сфаќа прилично брзо. Иако Јошики по секоја цена сака да остане со овој нов „Хикару“, вонземската природа на битието, заедно со појавата на други слични суштества и ловци на чудовишта, може да го направат тоа невозможно.

 Ликови 
Хикару Индо (јап. 忌堂 光)

Јошики Цуџинака (јап. 辻中 佳紀)

Асако Јамагиши (јап. 山岸朝子)

Рие Куребајаши (јап. 暮林理恵)

Танака (јап. 田中)

Јута Маки (јап. 巻ゆうた)

Јуки Тадокоро (јап. 田所結希)

 Наводи 

 Надворешни врски 



Категорија:Манги
Категорија:Аниме-серии
Категорија:Манга од 2021 година